**Direcţia Învăţămînt Hînceşti**

**Ordinul nr. 204-b din 29.08.2013**

*Ref:Admiterea în licee*

Organizarea şi desfăşurarea admiterii în învăţămîntul liceal, în anul curent, a creat următoarea situaţie:

Din cele 11instituţii care au avut planificate clase de a X-a, la data de 25 august, doar 5 licee au acumulat nr. de elevi care le permite înfiinţarea claselor.

În 6 instituţii, pînă la 28 august, au fost ţinute dosarele elevilor, în speranţa completării claselor. În acest caz , circa 200 de candidaţi au rămas cu siituaţia incertă, privind continuarea studiilor. Analizînd situaţia creată şi în baza deciziei Consiliului raional de coordonare a reformei, emit următorul

**ORDIN:**

1. A prelungi perioada de admitere în liceele: “M.Sadoveanu”, “M.Eminescu”, “S.Andreev”Cioara, “A.Donici”Ciuciuleni pînă la 31.08.2013, inclusiv.
2. A recomanda instituţiilor, cu absolvenţi cu studierea în limba rusă, direcţionarea lor pentru a se înscrie la studii liceale în LT”M.Lomonosov”Hînceşti. Perioada de înscriere se prelungeşte pînă la 31.08.2013, inclusiv.
3. A atenţiona directorii A.Berehoi(LT Bobeica), M.Rusu(LT”C.Radu” Leuşeni), Rotaru V. (LT Lăpuşna), Dolinschii I.(LT”D.Cantemir” Crasnoarmeiscoe), asupra informării urgente şi complete, privind şansele de continuare a studiilor pentru aceşti elevi , şi a operativităţii eliberării dosarelor candidaţilor.
4. Responsabilitatea executării se pune în seama dnei V.Tănase, şef.adj.
5. Monitorizarea executării mi-o asum.

**Şefa DÎ Hînceşti Valentina Tonu**